Lav et referat af nedenstående tekst:

Tekst:
Man skulle næsten tro, at man har været på tidsrejse, når man får øje på Jan Olsen og Jens Pilgaard ved bredden af Simested å. Med snøren i vandet og blikket rettet koncentreret mod fluen i vandoverfladen, er de endnu en gang på fisketur. Men fiskestængerne er lavet af bambus, deres hoveder dækket af hatte og slipsene sidder ulasteligt. - Vi prøver lidt at drømme os hen til en tid, som ikke er mere, konstaterer Jens Pilgaard. Den tid er Storbritannien i rigtig gamle dage. Dengang, hvor lystfiskeri foregik med en fiskestang fremstillet af bambus, hvor fangsten blev lagt i en flettet taske og hvor gentlemen gik standsmæssigt klædt. Og kaster man et hurtigt blik på de to herrer ved åbrinken, er det nøjagtig sådan de er klædt. - Hvis vi går tilbage i historien og kigger på de måde, de var klædt dengang, så vil jeg sige, at vi kommer så tæt på som vi overhovedet kan, fortæller Jan Olsen. Få hele historien om de to herrer og deres passion for de gamle dyder i indslaget øverst i artiklen.

Referat:
Jan Olsen og Jens Pilgaard går i den grad op i gammeldags lystfiskeri. Så meget, at de er gået ”all in” på at holde de gammeldags, britiske fiskeridyder i hævd.